Rustam Joʻrayev. Rustam Mirzayevich Joʻrayev (1968-yil 26-iyulda Toshkent shahrida tavallud topgan) – o'zbekistonlik yurist va davlat arbobi, 2020-yildan Oʻzbekiston Respublikasi Milliy gvardiyasi qoʻmondoni, general-mayor. Tarjimai hol. 1968-yilda Toshkent shahrida tugʻilgan. 1986—1988-yillarda muddatli harbiy xizmatni oʻtagan. Oliy maʼlumotli, 1994-yilda Oʻzbekiston Respublikasi Ichki ishlar vazirligi akademiyasini tamomlagan. Xizmat faoliyatini 1989-yilning aprel oyida jinoyat-qidiruv boʻlimining kichik inspektori lavozimidan boshlagan. 1994-yildan 2003-yilga qadar Toshkent shahar Yunusobod tumani IIBda tergovchi, katta tergovchi boʻlib ishlagan. 2003—2008-yillar. – Oʻzbekiston Respublikasi IIV Jinoyat qidiruv va Tergov Bosh boshqarmalarida turli lavozimlarda xizmat qilgan. 2008—2012-yillar. – Oʻzbekiston Respublikasi Prezidenti devonida inspektor, yetakchi inspektor, bosh inspektor lavozimlarida faoliyat yuritgan. 2012—2015-yillar. – Toshkent shahar IIBB boshligʻining oʻrinbosari – Tergov boshqarmasi boshligʻi. 2015-yil. fevral-oktyabr oylarida – Namangan viloyati IIB boshligʻi. 2015—2017-yillar. – Xorazm viloyati IIB boshligʻi. 2017—2018-yillar. – Oʻzbekiston Respublikasi Favqulodda vaziyatlar vaziri. 2018—2020-yillar. – Oʻzbekiston Respublikasi Ichki ishlar vaziri oʻrinbosari – Toshkent shahar Ichki ishlar bosh boshqarmasi boshligʻi. Oʻzbekiston Respublikasi Prezidentining 2020-yil 16 martdagi Farmoni bilan Oʻzbekiston Respublikasi Milliy gvardiyasi qoʻmondoni etib tayinlangan. 2020-yil 11-sentyabrda Oʻzbekiston huquqni muhozafa qiluvchi organlar qoʻl jangi federasiyasi raisi etib saylandi. 2021-yil 27-sentyabrda Kamondan otish federasiyasi raisi etib saylandi. 2018-yil 14-fevral kuni general-mayor unvoni berilgan. Idoraviy mukofotlarga ega.